Hrvatski sabor
20180207

Ima hrvatske povijesti i u Turskoj i u Rusiji i u Njemačkoj i ne znam gdje sve ne i nema nikakvog povratka te građe. Jeste li znali recimo da Mađari imaju najveću zbirku mikrofilmova na svijetu? Oni su sve što se tiče njihove povijesti u tuđim arhivima ako nisu mogli vratiti oni su jednostavno mikrofirmirali i donijeli u Mađarsku. Vi nemate potrebe ako ste Mađar ići u bilo koju drugu državu istraživati svoju povijest. To su veliki … Meni je žao što se ministrica nije izborila za veći proračun, meni je žao što su kultura, znanost i obrazovanje na tako niskim granama u RH. Pogledajte za šta se sve troši novac i za kakve megalomanije, ludosti i hladni pogon, a za ono što osigurava naš identitet, što ga je osiguravalo 1400 godina za hrvatsku kulturu za to nema niti 1% … nema niti jedan, jedva da ima pola pola. Hvala.